  Анжелика Тихонова корреспондент Удмуртиын улӥсьёсты жуг-жаг куямзы понна тыриськытозы. Со сярысь Удмуртилэн тӧроез Александр Бречалов «Комсомольская правда - Ижевск» радиолэн меӵак эфираз вераз. Кӧня жаг скверъёсын но паркъёсын?! Туж юаме потэ – кин сое куяз? <…> Ми одно ик та югдурен нюръяськом. Нырысь – кыӵе ке акциос радъяса, кыкетӥ – штрафъёс кутыса Александр Бречалов, Удмуртилэн тӧроезАлександр Бречаловлэн кылъёсызъя, та дыре жагдӥськисьёсты кылкутытон понна кунпуш ужъёсъя министерствоен кенешонъёс ортчо. Кылсярысь, элькунлэн тӧроез скейт-паркын луэм учыр сярысь вераз. Нылпизы площадкаын велосипедэн ворттылон вакытэ, кыдёкын ик ӧвӧл солэн анай-атаез но соослэн эшъёссы курыт юонъёс юиллям но тамак кыскиллям. Жуг-жагзэс бӧрсязы утялтӥллямтэ. Мон эрикрадъёсты утись ёзъёсты бадӟым штрафъёс сётыны но кылкутэт улэ кыскыны кури. Нокыӵе мугъёс ӧвӧл лыктыны, жагдӥськыны но кошкыны Александр Бречалов, Удмуртилэн тӧроезСо сяна, ватсаса жуг-жаг тыронъёс пуктэмын луозы. Та дыре кытын соос тырмыт, нош кытчы пуктоно шуыса чаклало. Озьы ик али пуныосты поръятыны интыос сярысь кат дасяське. Тодэ вайытом, Ижкарын улӥсьёсты утялскыны потыны ӧтё. Тегъёс: Удмуртия жуг-жаг Мерлык АлександрБречалов  